Fronte Sandinista de Liberation National
Le Fronte Sandinista de Libration National (espaniol: Frente Sandinista de Liberación Nacional) es un partito politic de Nicaragua fundate super principios generalmente socialista. Illo ha ducite un revolution popular que in 1979 subverteva le dynastia politic Somoza. Post lor captura del poter, le sandinistas regeva Nicaragua durante circa 12 annos inter 1979 e 1990, stabiliente, inter altere reformas comprehensive, electiones democratic e un constitution national. Lor organisation se appella generalmente per le initiales FSLN e su membros se appela Sandinistas. Le opposition al governamento Somoza esseva inspirate per lo que illes qualificava como le lucta anti-imperialista de Augusto C. Sandino durante le annos 1930, decennios ante le Revolution Nicaraguan. Ben que le lucta de Sandino esseva contra le Statos Unite, ille non esseva jammais un marxista.

Hodie le FSLN remane un del duo partitios principal de Nicaragua, representante circa 40% o plus del electorato nicaraguan. Le FSLN sta sovente in opposition al Partito Constitutional Liberal, o PLC, que representa un portion similar (possibilemente un poco plus grande) del population nicaraguan. Malgrado le fracto que le FSLN non es plus le partito regente in Nicaragua, su revolution afficeva multe aspectos del societate nicaraguan e su hereditage ha lassate un impression permanente in le pais.

In le election de novembre 2006, Daniel Ortega del FSLN ha devenite de novo le presidente de Nicaragua.

Referentias 

Nicaragua